การเดินหน้าทำตลาดสถานีชาร์จรถยนต์ไฟฟ้าไม่ใช่เรื่องง่าย เพราะเหตุใด
เมื่อพลังงานสะอาดเข้ามามีบทบาทกับการใช้งานในชีวิตประจำวันมากขึ้น Shell หนึ่งในบริษัทน้ำมันเชื้อเพลิงยักษ์ใหญ่ก็ต้องปรับตัว ซึ่งหนึ่งในแผนสำคัญคือการขยายสถานีชาร์จรถยนต์ไฟฟ้าเป็น 5 แสนแห่งทั่วโลกในอีก 4 ปี  Shell กับการลุยสถานีชาร์จรถยนต์ไฟฟ้า รายงานข่าวแจ้งว่า Shell หนึ่งในธุรกิจน้ำมันยักษ์ใหญ่ของโลกประกาศแผนเกี่ยวกับพลังงานสะอาด โดยหนึ่งในนั้นคือการขยายสถานีชาร์จรถยนต์ไฟฟ้าเป็นกว่า 5 แสนแห่งทั่วโลกภายในอีก 4 ปีข้างหน้า เพื่อรองรับความต้องการใช้งานจากรถยนต์ไฟฟ้าที่มีมากขึ้น และแรงกดดันจากหลายประเทศที่ออกนโยบายรักสิ่งแวดล้อม ทั้งนี้ Shell มีการรุกตลาดสถานีชาร์จรถยนต์ไฟฟ้ามาระยะหนึ่งแล้ว ไม่ว่าจะเป็นการทำระบบเติมไฮโดรเจนให้กับรถยนต์ไฟฟ้าแบบ Fuel-Cell หรือการควบรวมกิจการผู้ให้บริการสถานีชาร์จรถยนต์ไฟฟ้าชั้นนำเช่น Ubitricity ผู้ให้บริการอันดับต้นๆ ในสหราชอาณาจักร และ Greenlots ที่อยู่ในสหรัฐอเมริกาเป็นต้น อย่างไรก็ตามการเดินหน้าทำตลาดสถานีชาร์จรถยนต์ไฟฟ้าไม่ใช่เรื่องง่าย เพราปัจจุบันมีบริษัทน้ำมันเริ่มเข้ามารุกตลาดนี้มากขึ้น เช่น BP ในสหราชอาณาจักร หรือ Exxon ในสหรัฐอเมริกา โดยทั้งหมดนี้มีความต้องการเปลี่ยนองค์กรเป็น Net Zero หรือองค์กรที่ไม่ปล่อยมลพิษ ถือเป็นความท้าทายใหม่ในธุรกิจน้ำมัน ขณะเดียวกัน กลุ่ม Startup ที่เชี่ยวชาญเรื่องนวัตกรรมได้เข้ามารุกตลาดสถานีชาร์จรถยนต์ไฟฟ้าเช่นกัน โดยบางรายเติบโตจนสามารถเข้าจดทะเบียนในตลาดหลักทรัพย์ หรือระดมเงินทุนได้จำนวนหนึ่ง เพื่อพัฒนาธุรกิจให้เติบโต และแข่งขันกับบริษัทน้ำมันที่มีเงินทุนมหาศาลได้ สรุป แม้จะเป็นเรื่องยากสำหรับการเปลี่ยนผ่านจากน้ำมันไปสู่พลังงานสะอาด แต่ธุรกิจน้ำมันทุกรายก็พยายามทำเรื่องนี้อย่างจริงจัง เพื่อก้าวผ่านการเปลี่ยนแปลงครั้งนี้ให้ได้ ซึ่ง Shell เองมีแผนชัดเจนเรื่อง Net Zero อยู่แล้ว ดังนั้นการไปเป็นผู้ให้บริการสถานีชาร์จรถยนต์ไฟฟ้าก็น่าจะเดินหน้าเต็มที่แน่นอน
การเดินหน้าทำตลาดสถานีชาร์จรถยนต์ไฟฟ้าไม่ใช่เรื่องง่าย เพราะปัจจุบันมีบริษัทน้ำมันเริ่มเข้ามารุกตลาดนี้มากขึ้น เช่น BP ในสหราชอาณาจักร หรือ Exxon ในสหรัฐอเมริกา โดยทั้งหมดนี้มีความต้องการเปลี่ยนองค์กรเป็น Net Zero หรือองค์กรที่ไม่ปล่อยมลพิษ ถือเป็นความท้าทายใหม่ในธุรกิจน้ำมัน